b'\n_START_ARTICLE_\nJanne Vermashein\xc3\xa4\n_START_PARAGRAPH_\nJanne Johannes Vermashein\xc3\xa4 (s. 13. tammikuuta 1970 Kouvola) on suomalainen arvokisauimari ja moninkertainen Suomen-mestari._NEWLINE_Vermashein\xc3\xa4 kilpaili Barcelonan kes\xc3\xa4olympialaisissa 1992 4\xc2\xa0\xc3\x97\xc2\xa0100 metrin vapaauintiviestiss\xc3\xa4, jossa Suomen joukkue ui maansa enn\xc3\xa4tyksen 3.25,47 mutta ei selviytynyt loppukilpailuun. H\xc3\xa4n kilpaili vapaauintimatkoilla MM-kilpailuissa 1991 sek\xc3\xa4 EM-kilpailuissa 1989 ja 1991 mutta j\xc3\xa4i alkueriss\xc3\xa4 sijan 20 heikommalle puolelle. Suomen-mestaruuden h\xc3\xa4n voitti vapaa- ja perhosuintimatkoilla 50 metrin radalla 15 kertaa sek\xc3\xa4 lyhyell\xc3\xa4 radalla viisi kertaa vuosina 1987\xe2\x80\x931992. Suomen-enn\xc3\xa4tyksi\xc3\xa4 h\xc3\xa4n paransi useasti. Kotimaassa Vermashein\xc3\xa4 edusti Vantaan Uimareita, Uintiklubi \xc3\x85SK:ta, Poseidonia ja Nummelan Kisaajia.'